CELEX: C2006/060/58
Language: fi
Date: 2006-03-11 00:00:00
Title: Asia C-39/06: Euroopan yhteisöjen komission  24.1.2006  Saksan liittotasavaltaa vastaan nostama kanne

11.3.2006   
            
            
               FI
            
            
               Euroopan unionin virallinen lehti
            
            
               C 60/30
            
         Euroopan yhteisöjen komission 24.1.2006 Saksan liittotasavaltaa vastaan nostama kanne
   (Asia C-39/06)
   (2006/C 60/58)
   Oikeudenkäyntikieli: saksa
   Euroopan yhteisöjen komissio on nostanut 24.1.2006 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehinä ovat Kilian Gross ja Tobor Scharf, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Saksan liittotasavalta ei ole noudattanut EY 249 artiklan ja Saksan Kahla Porzellan GmbH:lle ja Kahla/Thüringen Porzellan GmbH:lle myöntämästä valtiontuesta valtiontukiasiassa C-62/00 (ex. NN 142/99) 30.10.2002 tehdyn komission päätöksen, sellaisena kuin päätös on korjatussa muodossa 13.5.2003 tehdyssä päätöksessä (2003/643/EY) (1), 1, 2 ja 3 artiklan mukaisia velvoitteitaan, koska se ei ole toteuttanut kaikkia tarvittavia toimenpiteitä myönnettyjen valtiontukien takaisinperimiseksi,
            
         
               2)
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan komission mukaan liittovaltion hallitus ei ole pannut riittävästi täytäntöön valtiontukiasiassa C-62/00 (ex. NN 142/99) 30.10.2002 tehtyä komission päätöstä, sellaisena kuin se on korjatussa muodossa 13.5.2003 tehdyssä päätöksessä (2003/643/EY).
   Päätöksellä todettiin useat Saksan vuosina 1991–1993 Kahla Porzellan GmbH:lle ja vuosina 1993–1999 Kahla/Thüringen Porzellan GmbH:lle myöntämät valtiontuet soveltumattomiksi yhteismarkkinoille. Samalla määrättiin, että valtiontuet korkoineen oli perittävä takaisin.
   Sillä, että päätös 2003/643/EY on riitautettu asiaa T-20/03 koskevassa oikeudenkäynnissä, ei ole merkitystä päätöksen täytäntöönpanoa koskevan velvollisuuden kannalta, koska kanteen nostamisella ei ole lykkäävää vaikutusta.
   Koska Saksan liittotasavalta ei ole useista kirjallisista vaatimuksista huolimatta pannut komission tekemää päätöstä 2003/643/EY vielä kokonaisuudessaan täytäntöön, komissio on nostanut ETY:n perustamissopimuksen 88 artiklan 2 kohdan toisen alakohdan nojalla kanteen.
   
      (1)  EUVL 2003, s. 227, s. 12.